CELEX: 62018TN0433
Language: lv
Date: 2018-07-13 00:00:00
Title: Lieta T-433/18: Prasība, kas celta 2018. gada 13. jūlijā – Bax/ECB

17.9.2018   
            
            
               LV
            
            
               Eiropas Savienības Oficiālais Vēstnesis
            
            
               C 328/52
            
         
      Prasība, kas celta 2018. gada 13. jūlijā – Bax/ECB
      (Lieta T-433/18)
      (2018/C 328/71)
      Tiesvedības valoda – angļu
      
         Lietas dalībnieki
      
      
         Prasītāja: Annemieke Bax (Frankfurte, Vācija) (pārstāvji: L. Levi un A. Champetier, advokāti)
      
         Atbildētāja: Eiropas Centrālā banka (ECB)
      
         Prasījumi
      
      
                  —
               
               
                  atcelt ECB Valdes 2017. gada 14. decembra lēmumu, ar kuru ir noraidīts prasītājas pieteikums viņai piemērot atbalsta shēmu karjeras maiņai, kuru ir ieviesusi ECB;
               
            
                  —
               
               
                  vajadzības gadījumā atcelt ECB 2018. gada 8. maija lēmumu, ar kuru ir noraidīta prasītājas īpašā sūdzība;
               
            
                  —
               
               
                  piespriest ECB izmaksāt prasītājai kompensāciju par ciesto nemantisko kaitējumu 20 000 EUR apmērā;
               
            
                  —
               
               
                  piespriest atbildētājai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja izvirza piecus pamatus.
      
                  1.
               
               
                  Ar pirmo pamatu tiek apgalvots, ka esot pārkāpti pārskatāmības, nediskriminācijas un tiesiskās drošības principi.
               
            
                  2.
               
               
                  Ar otro pamatu tiek apgalvots, ka Lēmums SEC/EB/X/17/398a.rev-1/final (Atbalsta shēmas karjeras maiņai (CTS) praktiskās ieviešanas vispārējā metodoloģija) ir prettiesisks, tostarp tāpēc, ka ar to tiek pārkāpts 2017. gada 17. maija Lēmums ECB/2017/NP19.
               
            
                  3.
               
               
                  Ar trešo pamatu tiek apgalvots, ka atbildētāja neesot izpildījusi savu pienākumu ņemt vērā ierēdņu intereses pret prasītāju.
               
            
                  4.
               
               
                  Ar ceturto pamatu tiek apgalvots, ka esot pieļauta diskriminācija dzimuma dēļ pretēji Direktīvai 2006/54 (1).
               
            
                  5.
               
               
                  Ar piekto pamatu tiek apgalvots, ka esot pārkāpts samērīguma princips, jo ir piemērots nesamērīgs atbilstības kritērijs.
               
            
         (1)  Eiropas Parlamenta un Padomes Direktīva 2006/54/EK (2006. gada 5. jūlijs) par tāda principa īstenošanu, kas paredz vienlīdzīgas iespējas un attieksmi pret vīriešiem un sievietēm nodarbinātības un profesijas jautājumos (OV 2006, L 204, 23. lpp.).